পুলিশ জানায়, উপজেলার বেতবুনিয়া ইউনিয়নের হেডম্যান পাড়া এলাকার বাসিন্দা মৃত দুলা মিয়ার পুত্র গরু ব্যবসায়ী মোঃ জয়নাল আবেদীন (৩৮) শনিবার সকালে বাড়ী থেকে বের হয়। ঐদিন সকালে পবিত্র ঈদুল আযহা সামনে রেখে ৪০ হাজার টাকা নিয়ে গরু সংগ্রহ করতে দূর্গম পাহাড়ে যায় হতভাগ্য জয়নাল। শনিবার দুপুর ১২ টা থেকে পরিবারের সদস্যরা তার সাথে যোগাযোগ করার চেষ্টা করে। দুপুর গড়িয়ে সন্ধ্যা অবদি বাড়ি না ফেরায় এবং তার সাথে থাকা মোবাইল ফোন বন্ধ থাকায় পরিবারের সদস্য ও স্থানীয়রা খোঁজাখুঁজি করতে থাকে।